บรรลุศักยภาพในระยะยาว ออกเดินทางสู่เป้าหมาย เตรียมตัวมุ่งสู่ความสำเร็จ
ความพ่ายแพ้และความล้มเหลวย่อมเกิดขึ้น เพราะทั้งสองอย่างนี้เป็นส่วนหนึ่งของชีวิตเรา ความล้มเหลวเป็นวิธีการหนึ่งที่แสดงให้เรารู้ว่าทำอะไรถึงจะได้ผลและทำอะไรถึงไม่ได้ผล ทั้งสองอย่างนี้จะช่วยเราให้รู้ว่าเราทำอะไรได้และต้องทำอะไรเพื่อจะได้บรรลุเป้าหมาย   อย่าคิดว่าเราเป็นคนล้มเหลว การทำตามเป้าหมายไม่สำเร็จไม่ได้หมายความว่าเราเป็น “คนล้มเหลว” เดินหน้าต่อ หลังจากได้เรียนรู้อะไรจากความล้มเหลวแล้ว ให้ปล่อยความล้มเหลวนั้นผ่านไป ทางหนึ่งที่จะรักษาสภาพจิตใจของเราให้ยังคงดีอยู่คือมองความพ่ายแพ้เป็นโอกาสที่จะได้เรียนรู้ การพลาดครั้งเดียวไม่ได้หมายความว่าเราจะพลาดอีกในอนาคต ความจริงแล้ว หลังจากที่เราพบความล้มเหลว ตอนนี้เป็นโอกาสที่ดีที่เราจะได้เตรียมตัวเองให้พร้อมเพื่อจะทำให้สำเร็จคราวหน้า นึกภาพความสำเร็จที่ผ่านมา วิธีนี้ทำให้เรามีกำลังใจในการก้าวผ่านความเครียดที่เกิดจากความล้มเหลวไปได้ ไม่ว่าเรากำลังจัดการปัญหาของตน ตัวอย่างเช่น เราอาจติดยา เป็นโรคย้ำคิดย้ำทำ หรือเผชิญวิกฤติอะไรก็ตาม การมีแรงสนับสนุนภายนอกนั้นช่วยเราได้ แรงสนับสนุนภายนอกนี้อาจเป็นเพื่อน ครอบครัว เพื่อนร่วมงาน หรือคู่หูที่เล่นยิมด้วยกัน เราไม่ต้องรับมือกับปัญหาเพียงลำพัง   บอกคนใครสักคนที่เรามักพบเจอบ่อยๆ ถึงเป้าหมายที่เรากำลังมุ่งไปอยู่ เมื่อคนในชีวิตของเรารู้จักเป้าหมายของเราแล้ว พวกเขาจะช่วยให้เราไปถึงเป้าหมายได้และเป็นแรงใจให้เรายืนหยัดต่อไป บางครั้งกำลังใจจากตัวเราเองก็ไม่เพียงพอ ต้องได้กำลังใจจากคนรอบข้างด้วย ลางสังหรณ์มาจากประสบการณ์และสัญชาตญาณ ถึงแม้เราต้องเปิดรับการเปลี่ยนแปลง แต่เราก็ควรเชื่อมั่นในประสบการณ์และความรู้ของเราด้วย    เชื่อในประสบการณ์ที่เรามี แต่เปิดรับประสบการณ์ใหม่ด้วย ลางสังหรณ์ช่วยให้เราตัดสินใจได้ดีขึ้น จำไว้ว่าลางสังหรณ์และการไตร่ตรองนั้นไม่เกิดขึ้นพร้อมกัน เราใช้ลางสังหรณ์เพื่อช่วยให้ข้อมูลแก่กระบวนการตัดสินใจของเรา แม้แต่ตอนที่เราไม่ได้พึ่งลางสังหรณ์เต็มที่ก็ตาม  ลางสังหรณ์มีประโยชน์เวลาต้องตัดสินใจอะไรอย่างรวดเร็ว วิธีนี้ทำให้เรามีเวลาไปทำตามเป้าหมายที่สำคัญอื่นๆ ต่อไป เราไม่จำเป็นต้องใช้เวลาคิดใคร่ครวญนาน เมื่อต้องตัดสินใจเรื่องอะไรสักอย่าง แต่การใช้ลางสังหรณ์ไม่ได้หมายความว่าเราตัดสินใจเรื่องอะไรก็ตามอย่างผิวเผิน ในบันทึกของเรา ให้จดบันทึกช่วงที่ลางสังหรณ์ช่วยเราไว้ จะได้ใช้เป็นหลักอ้างอิงได้เมื่อกำลังแก้ปัญหาอะไรสักอย่างอยู่ การบรรลุศักยภาพสูงสุดของตนเองเป็นกระบวนการที่ต้องทำตลอดชีวิต เราจะบรรลุเป้าหมายมากมายตลอดทาง แต่ก็ต้องพัฒนาตนเองอย่างสม่ำเสมอ เพราะความสามารถของเรานั้นไม่แน่นอนและเปลี่ยนแปลงได้  ถึงแม้เราจะทำตามเป้าหมายได้สำเร็จ ก็ขอให้ทำตามเป้าหมายที่เราเขียนไว้ต่อไป วิธีนี้จะช่วยให้เรายังคงก้าวต่อไปไกลกว่าที่เราคิดไว้ ความล้มเหลวไม่ใช่จุดสิ้นสุด ซามูเอล เบ็คเค็ทท์เขียนไว้ว่า “ลองไปเรื่อยๆ พลาดไปเรื่อยๆ จนกว่าจะทำสำเร็จ”  ลองทำตามถ้อยคำที่เรียบง่ายนี้ดู แล้วเราจะยังคงทำตามเป้าหมายไปสู่การบรรลุศักยภาพสูงสุดของตนเองได้ แหล่งของแรงบันดาลใจอาจเป็นบุคคล เหตุการณ์สำคัญในชีวิต หรือเครื่องรางนำโชคของเรา ไม่ว่าจะเป็นอะไร แหล่งของแรงบันดาลใจนั้นจะทำให้เรายิ้มเมื่อตื่นนอนในตอนเช้า และเป็นสิ่งสุดท้ายที่เราอยากมองก่อนนอน หาแรงบันดาลใจให้พบและรักษาไว้  ลองหยุดการทำกิจวัตรประจำวันตามปกติสักพักเพื่อหาแรงบันดาลใจดูสิ  ฟังดนตรี ใช้เวลาอยู่กับธรรมชาติ   นำสมุดบันทึกติดตัวไปด้วย บันทึกช่วงเวลาที่สร้างแรงบันดาลใจลงไป เราจะสามารถย้อนกลับมาดูได้ภายหลัง การแตกเป้าหมายออกเป็นขั้นตอนยังช่วยให้เรามีโอกาสไปถึงเป้าหมายได้มากขึ้น การทำเป้าหมายระยะสั้นสำเร็จจะช่วยให้เรายังคงมีแรงใจทำตามเป้าหมายระยะยาวต่อไป   เขียนเป้าหมายระยะสั้นลงบนปฏิทิน ใช้ปฏิทินเพื่อเราจะได้เห็นและยังคงทำตามเป้าหมายระยะสั้นให้สำเร็จ เราต้องทำให้เป้าหมายระยะสั้นสำเร็จง่ายขึ้นเพื่อจะได้เห็นความสำเร็จของตนเอง  อย่างไรก็ตามพอเราเริ่มทำต่อไปได้เรื่อยๆ ลองเพิ่มความท้าทายให้ตนเองมากขึ้นอีกสักหน่อย เมื่อรู้สึกว่าเริ่มทำอะไรสักอย่างง่ายขึ้น ให้เพิ่มความท้าทายลงไปอีกนิด พอเราได้กระตุ้นตนเองจนเป็นนิสัยแล้ว เราก็จะยังคงทำตามเป้าหมายไปเรื่อยๆ การมีความมั่นใจจะช่วยให้เราบรรลุเป้าหมาย ถึงแม้การมีความเชื่อมั่นอย่างเดียวนั้นไม่เพียงพอ แต่ความคิดเชิงลบ “จะ”เป็นอุปสรรคขัดขวางเราให้เดินไปสู่เป้าหมายช้าลง  ดูแลตนเอง แต่งกายให้ดี หวีผมให้เรียบร้อย นั่งด้วยท่าทางที่สง่า และทำให้ตนเองดูดีอยู่เสมอ   จงคิดบวก เมื่อเรามีความคิดลบ ปรับความคิดให้เป็นบวกเสีย อย่าเปรียบเทียบตนเองกับผู้อื่น แทนที่จะเอาแต่คิดหาวิธีอยู่เหนือกว่าผู้อื่น ให้มุ่งมองตัวเราและคิดถึงเป้าหมายเป็นสำคัญ ระหว่างที่เรากำลังพัฒนาศักยภาพตนเองให้สูงสุด สิ่งต่างๆ ในชีวิตย่อมเปลี่ยนแปลงไป ถ้าเราไม่ยอมรับการเปลี่ยนแปลงที่อาจเกิดขึ้น การพัฒนาตนเองก็จะหยุดชะงักไป   ให้มุ่งทำสิ่งที่เรา “ทำได้”และ “ทำเสีย” อย่างที่เอ่ยไปข้างต้น จงจำไว้ว่าเราสนใจแต่กระบวนการ จงปรับตัวให้เข้ากับสถานการณ์ใหม่ๆ ด้วยการตั้งเป้าหมายใหม่ๆ จงเปิดใจเพื่อเรียนรู้สิ่งใหม่ๆ หัวใจสำคัญในการบรรลุถึงศักยภาพสูงสุดของตนเองคือการเป็นบุคคลที่ดีที่สุดเท่าที่เราจะเป็นได้ แต่เพราะคนเราต่างแตกต่างกัน เราจึงต้องหาเงื่อนไขความสำเร็จสำหรับตัวเราเอง ฉะนั้นการรู้จักตนเองเป็นเรื่องสำคัญ  เขียนว่าเรามีคุณสมบัติ จุดแข็ง และจุดอ่อนอะไรบ้าง  มีอะไรไหมที่เราเคยอยากทำ อยากทำให้ได้ หรืออยากทำให้สำเร็จ ตัวอย่างเช่น การเต้นรำ การร้องเพลง การเขียน หรือการเล่นกีฬา เราคิดว่ามีอะไรไหมที่สามารถปรับปรุงได้บ้าง ตัวอย่างเช่น เป็นคนใจดีมากกว่านี้ได้ไหม สุภาพมากกว่านี้ได้ไหม หรือกล้าแสดงออกมากกว่านี้ได้ไหม มีวิธีการปรับปรุงรูปร่างตนเองที่เราสามารถทำได้บ้างไหม ตัวอย่างเช่น การลดน้ำหนัก การเพิ่มน้ำหนัก หรือการสร้างกล้ามเนื้อ การตั้งเป้าหมายเป็นส่วนสำคัญของการประสบความสำเร็จ ผลวิจัยแสดงให้เห็นว่าการตั้งเป้าหมายที่เฉพาะเจาะจงจะช่วยทำให้ผู้คนได้ในสิ่งที่ต้องการ  ฉะนั้นจงใช้ความจริงข้อนี้ให้เป็นประโยชน์โดยการตั้งเป้าหมายทั้งระยะสั้นและระยะยาวให้แก่ตนเอง  เขียนทุกอย่างที่เราต้องการทำให้สำเร็จ ตรวจสิ่งที่เราเขียนและคิดให้ดีๆ ว่าเป็นจริงได้หรือไม่ กล่าวถึงเป้าหมายในทางที่ดี แทนที่จะเขียนว่า “ฉันอยากกังวลเรื่องรูปลักษณ์ของตนเองน้อยลง” ให้เขียนว่า “ฉันอยากมั่นใจในรูปลักษณ์ของตนเอง”   ตั้งเป้าหมายให้เฉพาะเจาะจง ยิ่งเฉพาะเจาะจงมากเท่าไร ก็ยิ่งเห็นความสำเร็จได้ง่ายขึ้น พอเห็นว่าเป้าหมายของเราเป็นอะไรที่สามารถทำสำเร็จได้และเป็นไปตามความจริง ให้ลงมือทำตามเป้าหมาย เราอาจต้องใช้เวลาไปให้ถึงเป้าหมาย แต่เราต้องลงมือทำก่อน  เน้นกระบวนการเป็นสำคัญ เมื่อมุ่งทำตามกระบวนการมากกว่ามุ่งที่ผล เราก็จะพบว่าการทำตามเป้าหมายนั้นง่ายขึ้น  จำไว้ว่าเป้าหมายระยะยาวต้องไม่ตายตัวจนถึงกับต้องทำตามทุกกระเบียดนิ้ว เวลาเปลี่ยน ผู้คนเปลี่ยน ฉะนั้นเป้าหมายของเราก็ต้องเปลี่ยน เป้าหมายไม่ใช่ความจริงที่มีอยู่เพียงหนึ่งเดียว ฉะนั้นจึงไม่จำเป็นต้องยึดติดกับเป้าหมายเดียว ยอมปรับเปลี่ยนเป้าหมายบ้างตามความเหมาะสม เขียนรายการสิ่งที่เราควรทำทุกวันเพื่อจะได้ทำตามเป้าหมาย ทำทุกสิ่งที่ควรทำทุกวัน อย่าได้ขาด
ยอมรับความล้มเหลว. หาแรงสนับสนุน. เชื่อลางสังหรณ์ของเรา. ทำไปเรื่อยๆ. ค้นหาแรงบันดาลใจ. สร้างเป้าหมายระยะสั้น. จงมั่นใจ. ยอมรับการเปลี่ยนแปลง. หาสิ่งที่เราทำได้ดีที่สุด. ตั้งเป้าหมายให้ตนเอง. เดินตามเป้าหมายทุกวัน.
https://www.wikihow.com/Achieve-Your-Full-Potential https://www.wikihow.com/Achieve-Your-Full-Potential https://www.wikihow.com/Achieve-Your-Full-Potential
Achieving Your Potential in the Long Term Beginning Your Journey Setting Yourself up for Success